**Răstimpul**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Răstimpul ăsta mut

ce curge-n ape,

ca pe-o icoană

aburind sub feșnic,

mi-a istovit scânteia

prinsă-n pleoape,

prinzându-mi cu lăcate

somnul veșnic.

Ascult cum cântă

îngerii prin iarbă,

scobind cununi prin

suflete plecate,

pe mâinile-mi răcite

ploaia oarbă,

mi-a șters cu fruntea-i

glodul de păcate.

Răstimpul ăsta-n care

mă-nalț ca o suflare,

se scutură de oase

prin pielea de pământ,

își trage-n ceruri umbra

plăpândă ca o boare,

și-n mii de curcubeie

respir din nou și cânt!

Autor Doina Bezea